Runebergi auhind
Runebergi auhind (soome keeles Runeberg-palkinto) on soome kirjandusauhind. Auhind antakse Soome kirjanikule soome- või rootsikeelse teose eest. Runebergi auhinda annavad välja ajaleht Uusimaa, Porvoo linn, Soome kirjanike liit, Soome kriitikute liit ja Soomerootsi kirjanike liit. Auhinna suurus on 10 000 eurot. Runebergi auhinna saaja kuulutatakse välja Johan Ludvig Runebergi sünniaastapäeval 5. veebruaril. Auhinda jagatakse alates 1987. aastast.